Diari Oficial de la Generalitat Valenciana


Sumari del DOGV 9090, del 24-05-2021 (2021/5574)

RESOLUCIÓ de 13 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 116/18-AIA Cheste.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5574


Data del document
:   13-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Cheste
    * impacte ambiental

RESOLUCIÓ de 13 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 116/18-AIA Cheste. [2021/5574]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 116/18-AIA Cheste.  
  
  
«Informe d'impacte ambiental.  
Expedient: 116/9876-APS.  
Títol: planta de valorització de residus de construcció i demolició (RCD).  
Promotor: Compañía Administradora de Recursos y Obligaciones, SL.  
Autoritat substantiva: Ajuntament de Cheste.  
Localització: parcel·la 68, del polígon 23. Partida Peñarroya, s/n, del terme municipal de Cheste (València).  
  
Antecedents  
El Servei d'Avaluació d'Impacte Ambiental disposa de les resolucions següents:  
- Declaració d'impacte ambiental favorable condicionada, amb data 23 d'octubre de 2003, expedient (116/5414-EXF), el promotor del qual és Pavasal Empresa Constructora, SA, per a una ampliació de la pedrera d'àrids «Peñarroya», secció A.  
- Resolució emesa per la directora general de Gestió del Medi Natural el 26 de setembre de 2007, en la qual es modifica l'anterior declaració d'impacte ambiental, i s'incorpora únicament la reducció del temps d'explotació i restauració.  
- Declaració d'impacte ambiental favorable condicionada, amb data 7 d'octubre de 2013, expedient (44/5085-DRK), el promotor del qual és Compañía Administradora de Recursos y Obligaciones, SL, per a una ampliació de l'explotació de recursos de la secció A (en aquesta declaració d'impacte ambiental queda prevista la parcel·la 68 del polígon 23).  
  
  
Descripció del projecte  
L'objecte d'aquest projecte és la sol·licitud de llicència ambiental, d'acord amb la Llei 6/2014, de 2 5 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una planta de valorització de residus de construcció i demolició (RCD), que principalment tractarà els materials procedents de les seues obres.  
Amb data 10 de febrer de 2016, l'Ajuntament de Cheste emet informe urbanístic municipal, on indica que la parcel·la s'emplaça en l'àmbit de la declaració d'interés comunitari concedida el 23 de juliol de 2010, on es van especificar els usos vinculats complementaris a l'explotació de la pedrera com a activitat principal. En conseqüència, el projecte presentat sí que és compatible amb el planejament urbanístic municipal.  
  
La documentació aportada exposa que la parcel·la 68 té una superfície cadastral de 12.487 m². La planta de tractament d'RCD ocuparà una superfície de 715,2 m², i quedarà lliure la resta de la parcel·la 11.771,8 m². Aquesta superfície està prevista en la DIC núm. 52/2010 concedida el 23 de juliol de 2010.  
Es tracta d'una planta de valorització de residus no perillosos (residus de construcció i demolició), en la qual es realitzarà un tractament al material petri, i s'obtindran àrids reciclats de diferent granulometria i qualitat, per a reutilitzar-los en el procés productiu de la mercantil, la qual proveeix a obres pròpies (aplicació en carreteres i vies urbanes, material de rebliment i millores de sòls, material per a manteniment de camins, paviments, etc.), així com per a les labors de rebliment del buit d'explotació generat per l'activitat extractiva (restauració de la pedrera), en cadascuna de les fases projectades. L'activitat es realitzarà principalment en l'exterior.  
Els RCD que es reben en la planta, s'emmagatzemen a cobert a la nau de recepció i la trituració dels materials petris i el posterior apilament es realitzarà a l'aire lliure aplicant mesures correctores, com ara humectació i reducció de les alçàries de caiguda. El tractament dels RCD es realitzarà de manera tancada mitjançant cintes carenades i la descàrrega dels materials fins de 0-25 mm es realitzarà en cassals amb pantalla paravent.  
L'activitat disposarà de les instal·lacions següents:  
Nau de recepció d'RCD. La planta disposarà d'una nau de recepció de residus (oberta pels quatre costats i coberta de dos vessants de xapa d'acer) en la qual es descarregaran els RCD i es realitzarà una primera classificació mitjançant la pala giratòria, separant els materials no aptes.  
  
Instal·lació de tractament d'RCD. La maquinària necessària per a portar a terme el procés de valorització d'RCD se situarà sobre una solera de formigó de 20 cm de grossària.  
Mitjançant una pala carregadora es descarreguen els residus en la tremuja d'alimentació del procés de tractament. La cinta transportadora condueix els residus fins a la zona del pretamisador, amb una llum de malla de 40 mm, en el qual es realitza una separació en funció de la granulometria, que determina el tractament a realitzar.  
Magatzem de residus perillosos. Els residus perillosos generats en l'activitat (oli mineral, envasos contaminats, bateries, etc.) són emmagatzemats en un contenidor marítim metàl·lic i estanc; per a l'emmagatzematge dels residus líquids (olis usats) s'establiran dipòsits de retenció per als possibles vessaments accidentals, individuals per a cada tipus de residu, els quals seran entregats posteriorment a gestor autoritzat.  
Els residus no perillosos s'emmagatzemen a l'exterior en contenidors estancs.  
La documentació aportada exposa que la pedrera disposa d'un pla de restauració integral autoritzat amb data 18 de febrer de 2013, que preveu l'opció d'emplenar el buit generat per l'explotació amb l'ús de rebliments provinents de l'estèril generat en el propi procés d'explotació i de residus inerts adequats (RIA) externs a l'explotació.  
  
  
Descripció del procés productiu  
El procés s'inicia amb el control d'entrades i admissió de residus. Els camions accedeixen al recinte i en la zona de control d'admissió es realitza el pesatge del vehicle, la identificació d'aquest i el control mitjançant inspecció visual de la tipologia de residus d'acord amb la seua codificació i la densitat aparent de la càrrega.  
En funció del tipus de residu (enderroc net, enderroc mesclat o terres) es realitzarà la descàrrega en la nau de recepció (zona ensostrada), i s'activen els aspersors situats en la cornisa de la nau perquè es reduïsquen les emissions de pols i partícules. La pala giratòria separarà els residus voluminosos que poden dificultar el procés de tractament i manualment se separaran altres materials impropis, aquests residus són dipositats en contenidors situats a l'interior de la nau.  
Mitjançant una pala carregadora es descarreguen els residus en la tremuja d'alimentació del procés de tractament, la tremuja s'ha dotat amb un sistema d'humectació, i d'una estructura ensostrada amb parets laterals, la qual cosa redueix en gran manera l'arrossegament de materials pel vent i l'emissió de partícules. La cinta transportadora condueix els residus fins a la zona del pretamisador, amb una llum de malla de 40 mm, en el qual es realitza una separació en funció de la granulometria, que determina el tractament a realitzar.  
En funció de les característiques requerides per la demanda comercial, la planta disposa d'un equip de trituració que processa els materials petris per a l'obtenció de tot-u o àrids de diferents característiques, per a la posterior utilització en obres de la mercantil i per al procés de restauració.  
Els productes obtinguts en el procés de valorització seran àrids reciclats de diferent granulometria que s'apilaran a l'aire lliure:  
- Arenes procedents de la separació mecànica, amb una granulometria de 0-12 mm.  
- Tot-u seleccionats procedents del reciclatge, amb una granulometria de 12-25 mm i de 30-100 mm.  
- Tot-u procedents de la trituració de la fracció pètria seleccionada, amb una granulometria de 0-40 mm.  
La fracció < 40 mm pot anar directament a apilament o passar a través d'un sedàs triple. S'obtenen dues fraccions d'àrid reciclat: arenes 0-12 mm i tot-u de 12-25 mm.  
La fracció > 40 mm separada pel pretamisador passa a la línia de tractament, i es realitza una separació magnètica de fèrrics. Aquesta fracció és conduïda a una trituradora, l'eixida de la qual pararà a un sedàs triple, on les fraccions 0-12 mm i 12-25 mm són separades i apilades.  
La fracció 30-100 mm és conduïda a través d'una cinta doble a un bufador, on els impropis (paper, plàstic, fusta, etc.) són separats. A més, se sotmet a una separació densimètrica i magnètica que permeten la separació dels metalls fèrrics continguts en aquesta fracció.  
Els materials recuperats seran retirats per gestor autoritzat.  
La llista de maquinària necessària per a l'execució de les operacions serà: pala carregadora sobre rodes de goma, pala giratòria sobre rodes de goma, retropala, trituradora de mandíbules i sedàs.  
  
Tramitació administrativa.  
Amb data 26 d'octubre de 2018, es registra en el Servei d'Avaluació d'Impacte Ambiental un ofici de l'Ajuntament de Cheste, on sol·licita, d'acord amb l'article 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, que es tramite la corresponent avaluació d'impacte ambiental.  
Es remet l'expedient compost per:  
- Projecte d'activitat.  
- Estudi d'impacte ambiental simplificat.  
- Documentació complementària.  
El 19 de juliol de 2019, el Servei d'Avaluació d'Impacte ambiental realitza una consulta al Servei d'Ordenació del Territori, sobre la compatibilitat de l'activitat amb el risc d'inundació i al Servei d'Ordenació i Gestió Forestal. Hi reitera de nou el 15 de gener de 2020 les consultes.  
  
El 20 de gener de 2020, es rep l'informe emés el 18 de febrer de 2013, sobre el pla de restauració integral de l'ampliació de la pedrera de recursos de secció A de la Direcció General de Medi Natural, en matèria d'ordenació i gestió forestal.  
El 13 de febrer de 2020, es rep l'informe de la Secció Forestal de la Direcció Territorial de València, on s'indica que la parcel·la no té consideració de sòl forestal, i també l'informe de la Unitat de Vies Pecuàries, on s'exposa que la parcel·la 68 del polígon 23 no té afecció a cap via pecuària.  
El 20 de maig de 2020, l'Ajuntament de Cheste remet una memòria tècnica complementària al Servei d'Avaluació d'Impacte Ambiental, en la qual fa referència a la parcel·la 95 del polígon 23.  
El 22 de setembre de 2020, es rep l'informe del Servei d'Ordenació del Territori de la Direcció General de Política Territorial i Paisatge, en estar la parcel·la afectada per risc d'inundació de caràcter geomorfològic segons la cartografia del PATRICOVA.  
  
Anàlisi del projecte segons els criteris de l'annex III de la Llei 21/2013  
D'acord amb el que es preveu en el tràmit d'avaluació d'impacte ambiental simplificada, aquest informe d'impacte ambiental s'ajusta als criteris de l'annex III de la Llei 21/2013, de 9 de desembre, d'avaluació ambiental, modificada per la Llei 9/2018, i analitza les característiques del projecte, la seua ubicació i les característiques del potencial impacte, considera la magnitud dels impactes previsibles, la grandària, la utilització de recursos naturals, les característiques i les quantitats de les matèries primeres i productes acabats, contaminació o riscos d'accidents i les mesures correctores i preventives plantejades.  
a) Característiques del projecte  
Grandària del projecte:  
L'emplaçament on se situarà la planta de valorització de residus de construcció i demolició (RCD) es troba a l'interior de la pedrera d'extracció d'àrids de titularitat de la mercantil, sense edificació, i desenvoluparà l'activitat a l'exterior. La instal·lació se situarà en una zona plana, i limita en la part sud i est de la parcel·la amb parcel·les agrícoles de cultiu. L'accés es realitza des de l'autovia Madrid-València en direcció a Riba-roja de Túria, posteriorment pren la desviació cap a Cheste i finalment després del pas sobre la via del ferrocarril, pel camí d'accés a la pedrera, camí que està asfaltat i és apte per al trànsit de camions. La superfície a ocupar és d'escassa entitat, sent de 715,2 m².  
  
Contaminació:  
Les principals afeccions associades a l'activitat seran les següents:  
Quant a les emissions de pols.  
Els principals focus emissors de pols són els produïts en la zona de descàrrega dels camions de transport d'RCD, la tremuja d'alimentació d'RCD, la zona de tractament i les zones d'apilament d'àrids reciclats.  
  
Per a reduir la generació de partícules i pols, la instal·lació consta d'un sistema de supressió de pols mitjançant aspersors de nebulització d'aigua amb tensioactius en la zona de descàrrega (nau de recepció). La tremuja d'alimentació del procés de tractament disposa de sistema d'humectació, estructura ensostrada amb parets laterals i les operacions de trituració i tamisatge es realitzen en maquinària i cintes transportadores carenades. Per a les zones de trànsit, la velocitat de circulació estarà limitada a 20 km/h i es regaran aquestes superfícies per a evitar l'alçament de pols.  
Quant a les afeccions al sòl i aigua.  
La planta disposarà de solera de formigó en la zona de tractament d'RCD i en la nau de recepció de residus. La resta de la superfície que comprén les zones d'apilament dels materials reciclats, els vials de trànsit dels vehicles, aparcament i emmagatzematge de residus, s'ha disposat sobre una base de tot-u artificial i capa de rodament d'aglomerat asfàltic.  
Davant un possible vessament accidental d'oli de la maquinària o dels vehicles, la instal·lació compta amb absorbent no inflamable, s'utilitzaran arenes obtingudes del tractament d'RCD. L'absorbent contaminat es gestionarà com a residu perillós o no perillós, segons la seua naturalesa. El manteniment de la maquinària serà realitzat en tallers externs.  
El proveïment d'aigua procedeix de la concessió d'aigües subterrànies amb destinació a ús industrial, aporta còpia de la notificació de Confederació Hidrogràfica del Xúquer amb data 25 de març de 2013. S'utilitza aigua per a reduir les emissions de partícules i pols. La xarxa d'aspersors de polvorització d'aigua només es posa en funcionament quan es realitzen descàrregues de residus, s'alimenta el procés de tractament i durant el seu funcionament.  
No s'instal·laran vestidors ni lavabos, s'utilitzaran els disponibles en la pedrera. Per tant, la gestió de les aigües residuals d'origen sanitari es continuarà realitzant de la mateixa forma que es gestiona en la pedrera, les quals seran retirades periòdicament.  
Respecte a les aigües pluvials, en part són absorbides pels apilaments de materials minerals reciclats. Amb la finalitat d'evitar la seua acumulació en la superfície de la instal·lació i la possible formació de tolls, tota la zona de tractament i apilament de materials reciclats se situa a cota + 0,5 m sobre la rasant del camí d'entrada, amb pendents de l'1 % per a l'evacuació d'aquestes aigües pluvials.  
La planta disposa d'energia elèctrica i de gasoil per a ús de la maquinària mòbil de la instal·lació, que és emmagatzemat en dipòsit de 32.000 l de capacitat de doble paret.  
Quant a la producció de sorolls.  
Les principals fonts de soroll i vibracions són a causa de la maquinària mòbil (pales carregadores i giratòria), l'equip de trituració, entrada i eixida de camions i el procés de càrrega/descàrrega dels materials.  
  
L'activitat es realitza en horari diürn i la maquinària de tractament disposarà en els ancoratges de sistemes de reducció de vibracions.  
La documentació aportada exposa que periòdicament es realitzaran auditories acústiques per a verificar el compliment dels valors límit de la normativa de contaminació acústica i aporta una auditoria acústica realitzada amb data 1 d'abril de 2014, en el perímetre de la pedrera d'extracció d'àrids.  
Quant a l'afecció de la legionel·losi:  
La documentació estableix que presenta com a únic focus probable a aquesta afecció el sistema de reg per aspersió d'aigua, per a assentar l'emissió de partícules procedent dels residus. En aquest cas pot ser aplicable la normativa de prevenció i control de la legionel·losi (Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi).  
La documentació aportada no preveu la realització de programes de manteniment en el cas que siga aplicable la legislació esmentada.  
Afecció per risc d'inundació:  
L'àmbit de l'actuació es troba afectat per perillositat d'inundació. Per tractar-se de sòl no urbanitzable és aplicable l'article 18 de la normativa del PATRICOVA, en aquest s'indica que les activitats de residus estan prohibides a excepció dels relatius a residus de construcció i demolició RCD, com és el cas, i conclou que l'actuació és compatible amb la normativa del Pla d'acció territorial de caràcter sectorial sobre prevenció del risc d'inundació a la Comunitat Valenciana.  
  
b) Ubicació del projecte  
El projecte no afecta espais de la Xarxa Natura 2000. La instal·lació està situada en una pedrera que confronta amb parcel·les de cultiu i allunyada de nuclis urbans. Segons l'informe emés el 13 de febrer de 2020, de la Secció Forestal de la Direcció Territorial de València, la parcel·la no té consideració de sòl forestal.  
Segons el vigent Pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), la ubicació de l'actuació proposada està afectada en la part sud de la parcel·la per nivell de perillositat per inundació 7 (perillositat geomorfològica).  
Com a conclusió, amb les mesures protectores i correctores proposades per a garantir les condicions ambientals i el grau de seguretat de l'activitat, que són les desenvolupades en la documentació tècnica presentada, no suposarà un nou impacte significatiu en el medi ambient, sempre que es tinguen en compte les condicions d'aquesta resolució.  
  
  
Consideracions jurídiques  
1. El projecte examinat constitueix, segons el que es preveu en l'annex II, grup 9 (altres projectes), apartat b (instal·lacions d'eliminació o valorització de residus no incloses en l'annex I que no es desenvolupen a l'interior d'una nau en polígon industrial o amb qualsevol capacitat si l'activitat es realitza en l'exterior o fora de zones industrials), de la Llei 21/2013, de 9 de desembre, d'avaluació ambiental, modificada per la Llei 9/2018, un dels supòsits fàctics en els quals és preceptiva l'avaluació d'impacte ambiental simplificada, abans de la resolució administrativa que s'adopte per a l'aprovació definitiva d'aquell, segons es desprén de l'article 7.2 de l'esmentada llei.  
2. L'expedient ha observat els tràmits previstos en la secció 2a de la Llei 21/2013, de 9 de desembre, d'avaluació ambiental, modificada per la Llei 9/2018 i en les altres disposicions que li són d'aplicació.  
3. L'article 13.2.f del Decret 176/2020, de 30 d'octubre, del Consell, pel qual s'aprova el Reglamento orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència en matèria d'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
S'emet informe d'impacte ambiental favorable al Projecte de planta de valorització de residus de construcció i demolició (RCD), promogut per Compañía Administradora de Recursos y Obligaciones, SL, situada a la parel·la 68 del polígon 23, partida Peñarroya, s/n, del terme municipal de Cheste (València), el qual preveu que no tindrà efectes significatius sobre el medi ambient, amb les mesures preventives i correctores proposades en la documentació presentada, i amb el compliment dels condicionants de l'apartat segon d'aquesta resolució, per la qual cosa no requereix sotmetre's al procediment d'avaluació d'impacte ambiental ordinària, d'acord amb el que s'estableix en l'article 47 de la Llei 21/2013, de 9 de desembre, d'avaluació ambiental, modificada per la Llei 9/2018 i els criteris de l'annex III d'aquesta llei.  
Tot això sense perjudici de les autoritzacions que s'hagen d'obtindre d'altres organismes d'acord amb la legislació i normativa sectorial que resulte d'aplicació.  
  
Segon  
A més de les mesures preventives i correctores proposades en els documents aportats i com a condicionants addicionals a observar en l'execució del projecte, s'estableixen:  
1. La utilització de residus inerts adequats (RIA), provinents de la planta de valorització de residus de construcció i demolició (RCD), es realitzarà amb la resolució prèvia favorable de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, per a la utilització d'aquests residus, tal com s'indica en el Decret 200/2004, d'1 d'octubre, del Consell de la Generalitat, pel qual es regula la utilització de residus inerts adequats en obres de restauració, condicionament i rebliment, o amb finalitats de construcció, a més, segons l'article 8 del Reial decret 105/2008, d'1 de febrer, pel qual es regula la producció i gestió dels residus de construcció i demolició, les activitats de valorització de residus de construcció i demolició requerirà autorització prèvia de l'òrgan competent.  
  
2. S'haurà d'establir un programa de vigilància ambiental per tal d'acreditar l'adopció i execució de les mesures preventives i correctores proposades i la comprovació de la seua eficàcia. D'aquest programa es portarà un registre documentat que inclourà el resultat dels controls i autocontrols periòdics legalment exigibles. La documentació estarà a la disposició de les autoritats competents.  
En el cas de l'aplicació de la normativa per a la prevenció i control de la legionel·losi, el programa de manteniment de les instal·lacions i els resultats dels controls realitzats per a garantir el compliment de les mesures establides en aquesta normativa, s'incorporaran al programa de vigilància ambiental.  
3. A l'inici de l'exercici de l'activitat o posada en marxa de la planta i cada cinc anys, s'haurà de realitzar un control de les emissions acústiques i dels nivells de recepció externs en l'entorn, a través de les auditories acústiques. Aquesta auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica. Les auditories es realitzaran en la fase de funcionament. En el cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
4. Cal complir els condicionants establits en la declaració d'impacte ambiental emesa el 7 d'octubre de 2013 per a l'expedient 44/1655-CIE, en tot el que no es contradiga amb els condicionants establits en aquesta resolució.  
  
Tercer  
D'acord amb el que es disposa en l'article 47.3 de la Llei 21/2013, de 9 de desembre, d'avaluació ambiental, aquest informe d'impacte ambiental es publicarà en el Diari Oficial de la Generalitat Valenciana.  
  
  
Quart  
D'acord amb el que es disposa en l'article 47.4 de la Llei 21/2013, de 9 de desembre, d'avaluació ambiental, aquest informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació.  
  
Cinqué  
D'acord amb el que es disposa en l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs sense perjudici dels que siguen procedents en via administrativa o judicial contra l'acte, si escau, d'autorització de projecte.  
  
València, 15 de desembre de 2020.- El director general de Qualitat i Educació Ambiental: Joan Piquer Huerga»  
  
València, 13 de maig de 2021.- El director general de Qualitat i Educació Ambiental: Joan Piquer Huerga.